TTT-Klubi: Emma Salokoski ja Ilmiliekki | Teatterimatka.fi
TTT-Klubi: Emma Salokoski ja Ilmiliekki quartet | Tampereen Työväen Teatteri
TTT-Klubi: Emma Salokoski & Ilmiliekki Quartet
Emma Salokosken laulu helmeilee lyyrisesti. Ilmiliekki Quartetin svengi soljuu maan herkkävaistoisimmin.
”Match made in heaven”, sanotaan, kun palaset oikein osuvat kohdalleen. Näin tapahtui tässä kollektiivissa. Kun Emma Salokoski ja Ilmiliekki Quartet julkaisivat ensimmäisen yhteislevynsä Vi sålde våra hemman, yleisö ja media lämpenivät välittömästi – mm. Soundi-lehti arvioi albumin täyden viiden tähden arvoiseksi.
Nyt Ilmiliekin jäsenet ovat säveltäneet uutta musiikkia Salokosken valitsemiin suomenruotsalaisiin ja ruotsalaisiin runoihin. Uusi albumi kantaa nimeä Ligger du fortfarande i sängen!
”Levy sai alkusysäyksensä pohdinnasta, miksi meistä ihmisistä tuntuu tyhjältä, vaikka ympärillämme on kaikkea, mitä ikinä voisi toivoa. Onko vika yhteiskunnassamme ja elämäntavassamme? Siinä, että elämme niin individualistista, suorastaan narsistista aikaa irrallamme yhteisöllisyydestä ja kosketuksesta toisiimme, ilman mitään pyhää mihin uskoa? Uskomme ainoastaan itseemme, oman erityisyytemme jalostamiseen ja korostamiseen, mutta petymme uudestaan ja uudestaan, kun se ei tarjoakaan tyydytystä”, Salokoski pohtii.
Julkaisun myötä Salokoskea ja Ilmiliekkiä nähdään jälleen yhdessä keikkalavoilla. Kesällä 2019 he nousevat useiden jazz-festivaalien lavoille eri puolilla Suomea. Mutta jos malttaa odottaa tummanpuhuvan syksyn havinaa, silloin TTT-Klubi on oivallisen intiimi paikka kokea tämä tunnelmallinen konsertti.
Emma-palkittu, upea tulkitsija Emma Salokoski on esiintynyt maamme eturivin muusikoiden kanssa niin sinfoniaorkesterin solistina kuin rockfestivaalien päälavoilla.
Teosto-palkittu Ilmiliekki Quartet on kansainvälistä arvostetuimpia yhtyeitämme jäseninään Verneri Pohjola (trumpetti), Tuomo Prättälä (piano), Antti Lötjönen (basso) ja Olavi Louhivuori (rummut).
Emma Salokosken linkit:
Ilmiliekki Quartetin linkit:
la 14.12.2019 klo 22.00, ovet auki klo 21.30
Kuva Tero Ahonen